**N Á V R H**

**ZMLUVA O DIELO**

**podľa 536 a nasl. Obchodného zákonníka**

**uzavretá medzi:**

**meno :**

**sídlo :**

zastúpená :

IČO :

IČ DPH:

Bankové spojenie:

č. účtu:

Zápis v OR:

*(ďalej len zhotoviteľ)*

**a**

**meno : Obec Malý Lapáš**

**sídlo : Hlavná ulica 87/4, 951 04 Malý Lapáš**

zastúpená : PaedDr. Peter Švec, Ph.D. – starosta obce

IČO : 00611174

DIČ : 2021269668

bankové spojenie: Prima banka, a.s.

č. účtu : SK28 5600 0000 0008 5462 4001

*(ďalej len objednávateľ)*

**1. PREDMET ZMLUVY**

1.1. Zhotoviteľ sa zaväzuje, že vlastným menom a za podmienok ďalej stanovených v tejto zmluve vykoná pre objednávateľa:

**Dodávku a montáž prvkov detského ihriska na predmet zákazky ,,Výstavba detského ihriska“, v rozsahu a špecifikácii uvedenej v prílohe č. 1 Špecifikácia DI a Výkaz výmer, ktorý je prílohou č. 2 tejto zmluvy.**

1.2. Objednávateľ preberá zodpovednosť za zabezpečenie potrebných povolení, týkajúcich sa stavby na určenom pozemku, vrátane vytýčenia inžinierskych sietí.

1.3. Objednávateľ sa zaväzuje predmet diela prevziať bez vád a nedorobkov brániacich užívaniu diela a zaplatiť zaň dohodnutú odmenu.

**2. PREDMET DIELA**

2.1. Zhotoviteľ zaistí v rámci vykonania diela a predmetu zmluvy nasledovné služby :

**Dodávku a montáž prvkov detského ihriska v rozsahu a špecifikácii uvedenej v prílohe č.1 tejto zmluvy.**

**3. CENA**

3.1. Za vykonanie diela zaplatí objednávateľ zhotoviteľovi dohodnutú odmenu:

**.......................... s DPH**

*(slovom: ............................................)*

Objednávateľ so zhotoviteľom sa dohodli, že cena je pevná a počas vykonávania diela sa nebude meniť.

Platba bude prevedená na účet zhotoviteľa do 14 dní po odovzdaní diela. Podkladom pre fakturáciu bude zhotoviteľom vystavená faktúra a odberateľom potvrdený preberací protokol.

3.2. V prípade, že nebude dodržaná lehota splatnosti faktúry zhotoviteľa, uhradí objednávateľ zhotoviteľovi za každý deň meškania úroky z omeškania vo výške 0,01 % z celkovej fakturovanej sumy.

3.3. Zhotoviteľom predložená faktúra musí spĺňať všetky náležitosti daňového dokladu podľa zákona č.222/2004 Z.z. o dani z pridanej hodnoty, ako aj nasledovné údaje z tejto zmluvy:

- názov predmetu,

- špecifikáciu jednotlivých prvkov sady,

- zmluva zo dňa,

- miesto plnenia.

V prípade, že faktúra nebude spĺňať všetky vyššie uvedené náležitosti, je objednávateľ oprávnený ju vrátiť zhotoviteľovi a žiadať jej opravu, príp. doplnenie. Po opätovnom doručení opravenej faktúry začína plynúť nová lehota splatnosti faktúry.

**4. DODACIE PODMIENKY**

4.1. Doba plnenia:

Zhotoviteľ je povinný odovzdať dielo v termíne **do 31. 3. 2020.**

Zmena termínu dodania diela je možná len písomnou dohodou zmluvných strán.

4.2. Predĺženie doby plnenia:

V prípade nepriaznivých klimatických podmienok, ktoré by mali vplyv na realizáciu diela si zhotoviteľ vyhradzuje právo na predĺženie termínu na odovzdanie diela o nevyhnutne potrebný čas.

4.3. Miesto plnenia: kataster obce Malý Lapáš

Toto miesto môže byť zmenené len písomnou dohodou zmluvných strán.

**5. PREVZATIE OBJEKTU**

5.1. Objednávateľ zabezpečí pred nástupom zhotoviteľa na montáž, stavebnú pripravenosť objektu, podľa dispozície zhotoviteľa. Termín pripravenosti na montáž spresnia obe strany najneskôr 3 dni pred nástupom na montáž. V prípade nepripravenosti objektu na montáž je oprávnený zhotoviteľ prerušiť montážne práce, resp. posunúť termín dodania na iný termín. Posun termínu z dôvodu stavebnej nepripravenosti nezakladá dôvod na odstúpenie objednávateľa od zmluvy. Pokiaľ by došlo k posunu termínu zhotovenia zo strany objednávateľa o viac ako 6 týždňov, zhotoviteľ má právo fakturovať 30 % z hodnoty diela pred jeho prevzatím.

5.2. Po ukončení diela odovzdá zhotoviteľ dielo protokolárne objednávateľovi, pričom v preberacom protokole je objednávateľ povinný zaznamenať vady zistené pri prevzatí diela. V tomto prípade je zhotoviteľ povinný viditeľné a zaznamenané vady odstrániť v lehote 14 dní od odovzdania diela.

**6. POVINNOSTI OBJEDNÁVATEĽA**

6.1. Objednávateľ je povinný :

* odovzdať objekt k montáži prvkov v dohodnutej lehote
* poskytnúť zhotoviteľovi všetku potrebnú súčinnosť na riadne a včasné vykonanie diela

6.2. Objednávateľ určuje nasledovných zodpovedných pracovníkov, ktorí sú oprávnení rokovať so zhotoviteľom o veciach operatívneho charakteru, súčinnosti, pripravenosti na montáž ako aj o prevzatí diela : PaedDr. Peter Švec, Ph.D. č.tel. 0903 601 874

6.3. Zhotoviteľ určuje nasledovných zodpovedných pracovníkov, ktorí sú oprávnení rokovať s objednávateľom o veciach operatívneho charakteru, súčinnosti, pripravenosti na montáž ako aj o prevzatí diela :

**7. POVINNOSTI ZHOTOVITEĽA**

7.1. Zhotoviteľ je povinný :

* vykonať dielo riadne a včas podľa ustanovení tejto zmluvy,
* zabezpečiť potrebné certifikáty k jednotlivým komponentom a zodpovedať za to, že spĺňajú kvalitatívne parametre podľa platných noriem,
* zabezpečiť ochranu zdravia a bezpečnosť pri práci vlastných zamestnancov,
* umožniť objednávateľovi kontrolovať priebeh prác a podľa potreby sa zúčastňovať kontrolných dní, ktoré budú vopred dohodnuté
* zabezpečiť realizáciu diela tak, aby objednávateľovi nevznikla neprimeraná škoda alebo iná ujma,
* odovzdať dielo v dohodnutom termíne a poskytnúť súčinnosť pri preberaní diela,
* v dohodnutej lehote odstrániť vytknuté vady podľa preberacieho protokolu a v záručnej lehote odstrániť skryté vady, ktoré objednávateľ riadne uplatní.
* udržiavať na stavenisku a priľahlých komunikáciách poriadok a čistotu a odstraňovať odpady a nečistoty, ktoré vznikli pri vykonávaní jeho prác na vlastné náklady, to znamená zabezpečiť si samostatne odvoz a likvidáciu odpadu. Ak zhotoviteľ nesplní túto svoju povinnosť má objednávateľ právo splniť povinnosť zhotoviteľa sám alebo pomocou tretích osôb, a to na náklady zhotoviteľa.
* škodu vzniknutú na stavbe, zariadeniach a pozemkoch, ako aj škodu, ktorá vznikne tretím osobám, v súvislosti s výkonom prác zhotoviteľa alebo ním poverených osôb odstrániť uvedením do pôvodného stavu, prípadne vzniknutú škodu uhradiť.

**8. ZÁRUČNÁ DOBA, ZODPOVEDNOSŤ**

8.1. Zhotoviteľ sa zaväzuje poskytnúť objednávateľovi záručnú lehotu na vykonané dielo, herné prvky a ich komponenty v trvaní 60 mesiacov od prevzatia diela. V tejto záručnej lehote je objednávateľ povinný písomne vytknúť skryté vady diela poskytnúť primeranú lehotu na ich odstránenie.

8.2. Zhotoviteľ je povinný skryté a riadne vytknuté vady odstrániť, a to v lehote, ktorú mu objednávateľ poskytne. Pokiaľ by sa jednalo o lehotu príliš krátku na odstránenie vytknutých vád, zhotoviteľ upozorní na túto skutočnosť objednávateľa a vady odstráni vo vzájomne dohodnutej lehote.

8.3. Zhotoviteľ zodpovedá za škody, ktoré spôsobí objednávateľovi neodborným vykonávaním diela. Nezodpovedá však za škody, ktoré vzniknú v dôsledku neposkytnutia potrebnej súčinnosti objednávateľa, alebo používaním predmetu diela v rozpore s jeho určením.

**9. OSOBITNÉ DOJEDNANIA**

9.1. Zmluvné strany sa ďalej dohodli na zmluvnej pokute pre prípad omeškania zhotoviteľa s realizáciou a odovzdaním diela, a to vo výške 0,01 % za každý deň omeškania, najviac však do výšky 50 % z hodnoty diela. Podkladom pre výpočet zmluvnej pokuty bude suma rovnajúca sa výške ceny nevykonanej časti diela počnúc dátumom dohodnutej lehoty na odovzdanie diela.

9.2. Objednávateľ má právo odstúpiť od zmluvy, pokiaľ zhotoviteľ bude v omeškaní s odovzdaním diela o viac ako 45 dní po dohodnutom termíne. O úmysle odstúpiť od zmluvy musí objednávateľ informovať zhotoviteľa min. 7 dní vopred.

9.3. Objednávateľovi nevzniká nárok na zmluvnú pokutu za omeškanie odovzdania diela, pokiaľ k omeškaniu došlo bez zavinenia zhotoviteľa, v zmysle bodov 4.2 a 5.1 tejto zmluvy.

**10. ZAVEREČNÉ USTANOVENIA**

10.1. Táto zmluva je vyhotovená v jazyku slovenskom v štyroch exemplároch, z ktorých každá zo zmluvných strán obdrží dve vyhotovenia zmluvy.

10.2. Zmeny a doplnky tejto zmluvy vyžadujú písomnú formu a je potrebné ich označovať ako dodatky. Vyhotovené budú taktiež v slovenskom jazyku.

10.3. Zmluva nadobúda platnosť dňom podpisu oboch zmluvných strán a účinnosť dňom nasledujúcim po dni jej zverejnenia. Táto zmluva sa povinne zverejňuje podľa § 5a odst. 5 zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení zákona č. 546/2010 Z. z. na webovom sídle objednávateľa. Za povinné zverejnenie zmluvy zodpovedá objednávateľ.

10.4. Právny vzťah založený touto zmluvou sa spravuje Obchodný zákonníkom.

10.5. Zmluvné strany sa dohodli, že tento návrh zmluvy predložený zo strany zhotoviteľa platí jeden mesiac. Pokiaľ v tejto lehote objednávateľ k návrhu zmluvy nepristúpi, stráca návrh platnosť. Zmluva je uzatvorená dňom jej podpisu zo strany objednávateľa.

10.6. Prílohy podľa textu zmluvy sú jej neoddeliteľnou súčasťou.

V Malom Lapáši dňa ........................... V .............................. dňa ...........

**Objednávateľ : Zhotoviteľ** :

............................................ .............................................

**PaedDr. Peter Švec, Ph.D.**

starosta obce